Jaarra 21ffaa keessa guddina diinagdeefi hawaasummaa jechuun ijaarsawwan adda addaa kanneen akka daandii warshaalee fi kkf babal’isuu qofa miti. Akkasumas galiiwwan gibiraa adda addaa sassaabuu qofa irratti rarra’ee kan hafu miti. Guddina diinagdee fi hawaasummaa jechuun ol’aantummaa seeraa waliin dhimma walqabatu dha. Bakka Ol’aantummaan seeraa hin jirretti waa’ee guddina diinagdee fi hawaasummaa yaaduun hindanda’amu. Seerotni hojii irra ooluu danda’an, nageenyi amansiisaanii fi tajaajilli haqaa qaqqabamaan   jiraachuun isaa ol’aantummaa seeraa mirkaneessuu keessatti dhimmoota murteessoo dha.Seerota bahan hojii irra oolchuun nageenyi amansiisaanii fi tajaajilli qaqqabamaa akka jiraatu taasisuun ol’aantummaa seeraa kan mirkaneessan immoo eenyuunuu caalaa qaamolee haqaa ti.